Ehdotus: Neuvoston päätös Euroopan yhteisön ja Norjan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi /* KOM/2006/0115 lopull. - CNS 2006/0037 */





[pic] | EUROOPAN YHTEISÖJEN KOMISSIO | Bryssel 14.03.2006 KOM(2006) 115 lopullinen 2006/0037 (CNS) Ehdotus: NEUVOSTON PÄÄTÖS Euroopan yhteisön ja Norjan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi (komission esittämä) PERUSTELUT 1. Johdanto Komissio esittää neuvoston toimeksiannosta ehdotuksen neuvoston päätökseksi Euroopan yhteisön ja Norjan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen (EHNVS) toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi. Komission ja Norjan väliset neuvottelut saatiin päätökseen ja sopimusluonnos parafoitiin marraskuussa 2005. 2. NEUVOSTON PÄÄTÖS KOMISSION VALTUUTTAMISESTA NEUVOTTELEMAAN NORJAN KANSSA NORJAN OSALLISTUMISESTA EUROOPAN HUUMAUSAINEIDEN JA NIIDEN VÄÄRINKÄYTÖN SEURANTAKESKUKSEN TOIMINTAAN EUROOPAN YHTEISÖN JA NORJAN VÄLILLÄ TEHDYSSÄ SOPIMUKSESSA MÄÄRÄTYN NORJAN RAHOITUSOSUUDEN TARKISTAMISESTA Neuvosto päätti 18. heinäkuuta 2005 komission 20. huhtikuuta 2005 esittämän ehdotuksen SEC(2005) 517 perusteella valtuuttaa komission neuvottelemaan Norjan osallistumisesta seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta. Neuvotteluohjeiden mukaan olisi sovittava laskukaavasta, jonka mukaisesti Norjan rahoitusosuutta voidaan tarkistaa automaattisesti aina kun unioni laajentuu. Sopimukseen olisi otettava vähimmäisrahoitusosuutta koskeva lauseke, jota noudatetaan riippumatta EU:n jäsenvaltioiden lukumäärästä. 3. Sopimusluonnos Komissio on neuvotellut Norjan kanssa neuvostolta saamansa toimeksiannon mukaisesti. Komissio ja Norja ovat päässeet yhteisymmärrykseen Norjan rahoitusosuuden mukauttamista koskevan sopimusluonnoksen tekstistä. Uudessa sopimuksessa tarkistetaan Norjan osallistumisesta seurantakeskuksen toimintaan tehdyn Euroopan yhteisön ja Norjan välisen sopimuksen 5 artiklaa. Siinä esitetään uusi laskukaava, jota käyttäen Norjan rahoitusosuutta voidaan tarkistaa automaattisesti kunkin laajentumisen yhteydessä. Lisäksi siinä määrätään Norjan rahoitusosuuden vähimmäismäärästä, jota on noudatettava riippumatta EU:n jäsenvaltioiden lukumäärästä. Sopimuspuolet hyväksyvät sopimuksen omia menettelyjään noudattaen. Sopimus tulee voimaan, kun sopimuspuolet ovat ilmoittaneet toisilleen, että kyseiset menettelyt on saatettu päätökseen. 4. Sopimusten tekeminen 4.1. Oikeusperusta EY:n ulkopuoliset maat voivat osallistua seurantakeskuksen toimintaan Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93[1], sellaisena kuin se on muutettuna asetuksella (EY) N:o 3294/94[2], asetuksella (EY) N:o 2220/2000[3] ja asetuksella (EY) N:o 1651/2003[4], 13 artiklan mukaisesti. Euroopan yhteisö ja Norja allekirjoittivat 19. lokakuuta 2000 sopimuksen Norjan osallistumisesta seurantakeskuksen toimintaan. Sopimus tuli voimaan 1. tammikuuta 2001.[5] Sopimuksen 5 artiklassa määrätään Norjan rahoitusosuudesta seurantakeskuksen toimintaan. Euroopan komissio on neuvoston neuvotteluohjeiden mukaisesti saanut päätökseen neuvottelut Norjan kanssa Norjan osallistumisesta seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta. Jotta asiassa päästäisiin eteenpäin, komissio esittää nyt ehdotuksen neuvoston päätökseksi Norjan rahoitusosuuden tarkistamista koskevan sopimuksen tekemiseksi Norjan kanssa. 4.2. Rahoitusvaikutukset Neuvotteluissa on sovittu, että Norja rahoittaa seurantakeskuksen talousarviota sopimuksessa määrätyn laskukaavan mukaisesti sen vuoden alusta, jona sopimus tulee voimaan. Seurantakeskuksen talousarviota kyseiseksi vuodeksi on tarkistettava vastaavasti. 5. SUOSITUS Norjan kanssa on neuvoteltu ja päästy sopimukseen Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden määrän tarkistamisesta. Näin ollen yhteisö voi hyväksyä kyseisen sopimuksen tekemisen. 2006/0037 (CNS) Ehdotus: NEUVOSTON PÄÄTÖS Euroopan yhteisön ja Norjan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 152 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen[6], ottaa huomioon Euroopan parlamentin lausunnon[7], sekä katsoo seuraavaa: (1) Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93[8], sellaisena kuin se on muutettuna asetuksella (EY) N:o 3294/94[9], asetuksella (EY) N:o 2220/2000[10] ja asetuksella (EY) N:o 1651/2003[11], 13 artiklassa säädetään, että keskuksen toimintaan voivat osallistua sellaiset kolmannet maat, jotka jakavat yhteisön ja jäsenvaltioiden kiinnostuksen keskuksen tavoitteisiin ja toimintaan. (2) Euroopan yhteisö ja Norja allekirjoittivat 19 päivänä lokakuuta 2000 sopimuksen Norjan osallistumisesta seurantakeskuksen toimintaan, ja sopimus tuli voimaan 1 päivänä tammikuuta 2001.[12] Sopimuksen 5 artiklassa määrätään Norjan rahoitusosuudesta seurantakeskuksen toimintaan. (3) Norja on pyytänyt seurantakeskuksen toimintaa koskevan rahoitusosuutensa tarkistamista Euroopan unionin laajentumisen johdosta. (4) Komissio on neuvotellut yhteisön puolesta sopimuksen Norjan kanssa Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamisesta. (5) Kyseinen sopimus, joka parafoitiin 11 päivänä marraskuuta 2004, olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Norjan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus, jotta ilmaistaan yhteisön suostumus sitoutua sopimukseen. 3 artikla Neuvoston puheenjohtaja valtuutetaan nimeämään henkilö, jolla on valtuudet toimittaa sopimuksen 3 artiklassa tarkoitettu diplomaattinootti. 4 artikla Tämä päätös julkaistaan Euroopan unionin virallisessa lehdessä . Tehty Brysselissä […] Neuvoston puolesta Puheenjohtaja Euroopan yhteisön ja Norjan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan välillä tehdyssä sopimuksessa määrätyn Norjan rahoitusosuuden tarkistamiseksi EUROOPAN YHTEISÖ ja NORJA, jotka palauttavat mieliin Norjan osallistumisesta Euroopan huumausaineiden ja niiden väärinkäytön seurantakeskuksen toimintaan Euroopan yhteisön ja Norjan kuningaskunnan välillä tehdyn sopimuksen[13], joka allekirjoitettiin 19 päivänä lokakuuta 2000 ja joka tuli voimaan 1 päivänä tammikuuta 2001, ja sen 5 artiklan, jossa määrätään Norjan rahoitusosuudesta seurantakeskuksen toimintaan, sekä katsovat, että Norja on pyytänyt seurantakeskuksen toimintaa koskevan rahoitusosuutensa tarkistamista Euroopan unionin laajentumisen johdosta, OVAT SOPINEET SEURAAVAA: 1 artikla Korvataan Norjan osallistumisesta Euroopan huumausaineiden ja niiden väärinkäytön seurantakeskuksen, jäljempänä ’seurantakeskus’, toimintaan Euroopan yhteisön ja Norjan välillä tehdyn sopimuksen 5 artikla seuraavasti: ”Norja rahoittaa seurantakeskuksen toimintaa tämän sopimuksen liitteessä vahvistettujen määräysten mukaisesti; liite on tämän sopimuksen erottamaton osa.” 2 artikla Tämän sopimuksen liitteestä tehdään Norjan osallistumisesta seurantakeskuksen toimintaan Euroopan yhteisön ja Norjan välillä tehdyn sopimuksen liite. Liitteessä esitettyä kaavaa sovelletaan seurantakeskuksen talousarviota koskevan Norjan rahoitusosuuden laskemiseen sen vuoden alusta, jona tämä sopimus tulee voimaan. 3 artikla Tämä sopimus tulee voimaan sitä päivää seuraavan toisen kuukauden ensimmäisenä päivänä, jona on saatu diplomaattinootilla viimeinen ilmoitus siitä, että sopimuspuolet ovat täyttäneet sopimuksen voimaantulon oikeudelliset edellytykset. LIITE Norjan rahoitusosuus 1. EU:n mahdollisten tulevien laajentumisten huomioon ottamiseksi ja myöhempien tarkistusten välttämiseksi Norjan rahoitusosuus lasketaan seuraavalla kaavalla: Yhteisön avustuksen määrä Reitox-tietoverkon rahoitusta lukuun ottamatta / [(Euroopan unionin jäsenvaltioiden lukumäärä + 1) – 10 %]. 2. Unionin jäsenvaltioiden lukumäärästä riippumatta Norjan rahoitusosuus on vähintään 271 000 euroa (vuoden 2004 hintoina). Tämä määrä vastaa seurantakeskuksen vuonna 2001 esittämän arvion mukaan laajentumisesta aiheutuvia kustannuksia maata kohden[14]. Kyseiseen määrään tehdään vuosittain tekninen tarkistus Euroopan unionin hintojen ja bruttokansantulon (BKTL) kehityksen perusteella. [1] EYVL L 36, 12.2.1993, s. 1. [2] EYVL L 341, 30.12.1994, s. 7. [3] EYVL L 253, 7.10.2000, s. 1. [4] EYVL L 245, 29.9.2003, s. 30. [5] EYVL L 257, 11.10.2000, s. 23. [6] EYVL C [...], [...], s. [...]. [7] EYVL C [...], [...], s. [...]. [8] EYVL L 36, 12.2.1993, s. 1. [9] EYVL L 341, 30.12.1994, s. 7. [10] EYVL L 253, 7.10.2000, s. 1. [11] EYVL L 245, 29.9.2003, s. 30. [12] EYVL L 257, 11.10.2000, s. 23. [13] EYVL L 257, 11.10.2000, s. 23. [14] Seurantakeskuksen asiakirja BUR/34/01 lopullinen.